Cyanide and Happiness

Kris Wilson ehk "Kris In A Hat"

Wyoming, USA.
Kris Wilson on "Cyanide and Happinessi" stiili algataja. Ta koomikseid ja karikatuure on ka Devianartis.
Lemmikfilm: "Cemetery Man", "American Psycho", "The Chumscrubber", "Cannibal the Musical", "Salton Sea".
Lemmikkunstnik: Salvador Dali
Lemmikfotograaf: Gilad

Robert DenBleyker

Texas, USA.
Kunsti- ja tehnoloogiaüliõpilane. Koomiksite tegemist alustas neljandas klassis, kuid siis ta tegi neid vaid paberi ja pliiatsiga. Aastaid hiljem avaldas ta oma koomikseid TotalFarkis. Seejärel hakkas ta oma koomikseid avaldama Explosmis.

Matt Melvin

San Diego/California, USA.
Lemmikkoomiksid: Väga kaua aega on meeldinud Toothpaste For Dinner. Samuti Natalie Dee, Married to the Sea, PBF, White Ninja, xkcd ja fotoblog Where Are the Dogs Humping?. Ja kuigi see pole veebikoomiks, on talle meeldinud juba aastaid The Far Side.
Mõjutused: Matt Melvin on suur stand-up komöödia fänn. Eriti meeldivad talle Lewis Black, Mitch Hedburg, David Cross, Patton Oswalt, Demetri Martin, Sarah Silverman jne. Samuti on ta suur Monty Pythoni and The UCB fänn.
Matt Melvini blog.

Dave McElfatrick

Coleraine/Belfast, Iirimaa.
Illustreerib raamatuid Harper Collinsile ja teistele kirjastustele. Näiteks: The Pocket Book of death. Soovib teha animatsiooni filmi.

Explosm

"Cyanide and Happinessi" stiil sai alguse Kris Wilson väikesest koomiksi sarjast, mille ta tegi, kui ta oli 16 aastane. Algas see sellega, et Kris Wilson oli kodus haige ja joonistas käsitsi koomikseid. Seejärel tegi ta enda veebilehe, nimega Comicazi, kus ta näitas enda tehtud koomikseid. Samuti avaldas Kris Wilson oma koomikseid foorumis Sticksuicide.com. Seejärel nägi neid koomikseid esiteks Rob DenBleyker, kes hakkas ka selles stiilis koomikseid tegema. Samal ajal tegid Matt Melvin ja Rob DenBleyker kriipsujuku tegelastega surma teemalisi filme. Sticksuicide.com omanikud (Matt Melvin, Rob DenBleyker ja Dave McElfatrick) loobusid Sticksuicide.com-ist ja asutasid Explosm.net-i, et teha kriipsujuku filmidest midagi enamat. Seejärel võtsid nad kampa ka Kris Wilsoni. Esialgu kavatseti Explosmis näidata Kris Wilsoni ja Rob DenBleykeri koomikseid. 2005. aasta alguses hakkas koomikseid tegema ka Matt Melvin, kes oli alguses vaid veebilehe administraator ja disainer. 2005. aasta jooksul tegi Dave McElfatrick veebilehele juhuslikke koomikseid, 2006. aasta algusest sai temast aga ametlikult "Cyanide and Happinessi" koomiksi tegijate tiimi liige. Praeguseks teevad nad kõik regulaarselt "Cyanide and Happinessi" koomikseid. Suurem osa koomiksitest on Kris Wilsoni stiilis, kuid on ka erandeid. Veebikoomiksi nimi "Cyanide and Happiness" tuleb ühest koomiksist, kus üks tegelane müüb suhkruvatti, mis on tehtud tsüaniidist ja õnnest.
14. oktoobril 2007 käis Rob DenBleyker välja idee, et "Cyanide and Happinessi" koomikseid võiks hakata tõlkima eri keeltesse. Vastuseks oli umbes 1300 pakkumist tõlkida koomikseid umbes 20 keelde.
"Cyanide and Happinessi" on ka kritiseeritud. Kuigi "Cyanide and Happiness" on alguse saanud Kris Wilsonist, oli esimene koomiks Explosmis Rob DenBleykeri tehtud, jättes mulje, et tema on veebikoomiksi alustaja. See häiris Kris Wilsoni varasemaid, Deviantarti aegseid fänne, kes arvasid, et Rob DenBleyker on varastanud Kris Wilsoni stiili. See viga parandati ja nüüd on kõige esimene koomiks Kris Wilsoni kõige esimene koomiks "Applesauce". Teine asi, mida "Cyanide and Happinessi" puhul kritiseeritakse on see, et seal on rohkem Matt Melvini, Rob DenBleykeri ja Dave McElfatricki koomikseid, kui Kris Wilsoni omi. Seda on püütud osaliselt heastada, lisades rohkem Kris Wilsoni koomikseid, kuid 2008. aasta novembri seisuga on siiski teiste autorite koomikseid enam.

Stiil

"Cyanide and Happinessi" naljad on pilkavad ja parodeerivad. Sagedasteks teemadeks on: seks (nekrofiilia, pedofiilia, vägistamine, seksuaalne hälve), suguhaigused, puuded, vähkkasvaja, mõrv, enesetapp, enese vigastamine, vägivald, nihilism, religioon ja narkootikumid. Igas koomiksis ei ole alati midagi löövat öeldud, mõni koomiks koosneb ka sellest, kuidas koomiksitegelased vaikides üksteist vaatavad. Sellised ebamugava vaikusepausi kriipsujukunaljad sarnanevad Don Hertzfeldti koomiksitega. Autorid ise võtavad kriipsujuku-kunsti tõsiselt. Autorid on öelnud, et koomiksid räägivad vahel tõelistest asjadest, aga tihti mitte millestki. Koomiksitel ei ole kindlat teemat - põhiliselt koomiksikangelased räägivad omavahel ja siis juhtub midagi imelikku. Autorid teevad piiri peal nalju, neil ei ole toimetajat, kes midagi keelaks. Seega pole "Cyanide and Happinessil" ühtset ega järjepidevat süžeed. Kuid siiski on iga päev uus 1–12 kaadriga koomiks, mis on põhiliselt mõeldud teismelistele või noortele täiskasvanutele.
"Cyanide and Happinessis" on käputäis korduvaid karaktereid. Koomiksikarakterid käituvad tihti irratsionaalselt või absurdselt. Need korduvad karakterid on näiteks:

Teemanädalad

1. "Depressing Comic Week", milles iga koomiks lõppes depressiivse lõpuga.
2. "Drug Experimentation Week", milles koomiksi tegelastele anti erinevaid narkootikume ja näidati nende reaktsioone.
3. "Contribution Week", mil "Cyanide and Happinessi" lugejad said omi koomikseid Explosmi saata, neist valiti välja parimad, mis said üheks igapäevaseks koomiksiks külaliste nädalal. Üks märkismisväärsemaid selliseid külalisi on AltF4, kes on Ultimate Showdown of Ultimate Destiny autor.

Joonistusstiil

Koomiksid on joonistatud primitiivses ja minimalistlikus stiilis. Kuid võrreldes vanemaid ja uuemaid koomikseid on stiil muutunud paremaks. Matt Melvini sõnul nad hoiavad meelega sellist primitiivset stiili. Tegemist on värvitud kriipsujukudega, kel on atribuutideks vaid naljaks vajalikud esemed (nt kell vms). Karakteritel ei ole tavaliselt nimesid ja neid saab oma vahel eristada vaid t-särkide erineva värvuse järgi, mis üldjuhul välistab karakteripõhised naljad. Meeskarakteritel ei ole kunagi juukseid, mis on muutunud omakorda naljaks. Naistegelased on eristatavad juuste ja rinna suuruse järgi. Koomiksites on ka viiteid popkultuurile, näiteks Nikele ja "Star Warsile". Samuti on tegelasteks kuulsused nagu Lindsay Lohan, Steven Tyler, Metallica, The Beatles, Billie Joe Armstrong bändist Green Day ja Jeesus. Taga on tavaliselt valge taust, juhtides tähelepanu koomiksitegelastele ja naljale. Vahel harva on taustaks midagi muud, kuid see seostub alati naljaga (nt päike).
Koomiksite autorid kasutavad ka koomiksite piirjooni naljana, lastes koomiksite kangelastel neid kuidagi moodi ületada. Vahepeal on koomiksitegelased olukorras, kus nad teavad, et nad on koomiksikangelased.

Muu info

2006. aastast on Explosmi veebi administraatorite poolt tehtud ka Flashi animatsioone, mis järgivad "Cyanide and Happinessi" stiili ja nalju. Kõik karakterid ja nende hääled on veebi omanike omad.
Veebilehel on ka humoorikaid artikleid.
Veebilehel on ka pood, kus saab osta "Cyanide and Happinessi" teemalisi T-särke.
On ilmunud kaks Kris Wilsoni raamatut: "Cyanide and Happiness" ja "Cyanide & Happiness: No Suicides Allowed". Explosmi tiim on mõelnud teha ka kolmanda raamatu, kus on sees kõikide tiimiliikmete koomiksid.
Veebilehel on ka interaktiivne lugu, kus veebikülastajad saavad soovitada, mis loos edasi juhtub. Seejärel tehakse koomikslugu edasi.